На основу члана 186. став 3. Закона о основама система образовања и васпитања („Службени гласник РС”, бр. 88/17 и 27/18 – др.закон),

министар просвете, науке и технолошког развоја доноси

П Р А В И Л Н И К

О ИЗМЕНАМА И ДОПУНИ ПРАВИЛНИКА О КРИТЕРИЈУМИМА И СТАНДАРДИМА ЗА ФИНАНСИРАЊЕ УСТАНОВЕ КОЈА ОБАВЉА ДЕЛАТНОСТ ОСНОВНОГ ОБРАЗОВАЊА И ВАСПИТАЊА

Члан 1.

У Правилнику о критеријумима и стандардима за финансирање установе која обавља делатност основног образовања и васпитања („Службени гласник РС”, број 73/16) у члану 10. став 1. број: „15” замењују се бројем: „7”.

У ставу 2. број: „16” замењују се бројем: „8”.

Став 11. мења се и гласи:

„ШООО са 15 и мање одељења има 1 извршиоца на пословима стручног сарадника.”

Став 12. брише се

Досадашњи ст. 13-16. постају ст. 12-15.

Члан 2.

У члану 11. став 2. мења се и гласи:

„Школа од 25 до 43 одељења има 1 извршиоца на пословима библиотекара.”

После става 2. додаје се нови став 3. који гласи:

„Школа од 44 до 64 одељења има 1,5 извршилаца на пословима библиотекара.”

Досадашњи став 3. постаје став 4.

У досадашњем ставу 4. који постаје став 5. речи: „ст. 1-3.” замењују се речима: „ст. 1-4.”.

Члан 3.

У члану 12. став 17. брише се.

Члан 4.

Члан 14. мења се и гласи:

„Члан 14.

На пословима домара/мајстора одржавања, школа у којој се настава изводи у једној смени има следећи број извршилаца:

1) школа која има грејну површину до 2000 м2 уколико има систем даљинског грејања, сопствени систем централног грејања на течна или гасовита горива или пелет има право на 0,5 извршилаца;

2) школа која има грејну површину до 2000 м2 уколико има сопствени систем централног грејања на чврста горива има право на 1 извршиоца;

3) школа која има грејну површину преко 2000 м2 уколико има систем даљинског грејања, сопствени систем централног грејања на течна или гасовита горива или пелет има право на 1 извршиоца;

4) школа која има грејну површину преко 2000 м2 уколико има сопствени систем централног грејања на чврста горива има право на 1,5 извршилаца.

На пословима одржавања објекта, опреме и грејања, школа у којој се настава изводи у две смене има следећи број извршилаца:

1) школа која има грејну површину до 2000 м2 уколико има систем даљинског грејања, сопствени систем централног грејања на течна или гасовита горива или пелет има право на 0,5 извршилаца;

2) школа која има грејну површину до 2000 м2 уколико има сопствени систем централног грејања на чврста горива има право на 1 извршиоца;

3) школа која има грејну површину од 2000 м2 до 5000 м2 уколико има систем даљинског грејања, сопствени систем централног грејања на течна или гасовита горива има право на 1 извршиоца;

4) школа која има грејну површину од 2000 м2 до 5000 м2 уколико има сопствени систем централног грејања на пелет има право на 1,5 извршилаца;

5) школа која има грејну површину од 2000 м2 до 5000 м2 уколико има сопствени систем централног грејања на чврста горива има право на 2 извршиоца;

6) школа која има грејну површину преко 5000 м2 уколико има систем даљинског грејања, сопствени систем централног грејања на течна или гасовита горива или пелет има право на 2 извршиоца;

7) школа која има грејну површину преко 5000 м2 уколико има сопствени систем централног грејања на чврста горива има право на 2,5 извршилаца.

Школа са грејним пећима, у којој се настава изводи у једној или у две смене, има:

1) 1 извршиоца на 16 одељења, уколико се школа греје пећима на течна и гасовита горива;

2) 1 извршиоца на 12 одељења, уколико се школа греје пећима на чврста горива.

Број извршилаца из става 3. овог члана, утврђује се применом начела сразмерности (која је одређена бројем одељења).”

Члан 5.

У члану 15. став 3. брише се, а досадашњи став 4. постаје став 3.

Члан 6.

Овај правилник ступа на снагу осмог дана од дана објављивања у „Службеном гласнику Републике Србије”, а примењује се од школске 2018/2019. године.

Број: 110-00-331/2017-04

У Београду, 6. јуна 2018. године

М И Н И С Т А Р

Младен Шарчевић